منیر خان اورکزئی

منیر خان اورکزئی (1959/1960 - 2 جون 2020) ، ایک پاکستانی سیاست دان تھے جو اگست 2018 سے پاکستان کی قومی اسمبلی کے رکن تھے وہ  فاٹا کے سابق پارلیمانی لیڈر  تھے اور  2002 سے 2013 تک قومی اسمبلی کے رکن رہے۔

سیاسی کیریئر 
اورکزئی 2002 کے پاکستانی عام انتخابات میں ایک آزاد امیدوار کے طور پر حلقہ NA-38 (Tribal Area-III) سے پاکستان کی قومی اسمبلی کے لیے منتخب ہوئے تھے۔   انہوں نے 6,619 ووٹ حاصل کیے اور آزاد امیدوار گل منان کو شکست دی۔  وہ 2008 کے پاکستانی عام انتخابات میں ایک آزاد امیدوار کے طور پر حلقہ NA-38 (Tribal Area-III) سے قومی اسمبلی کے لیے دوبارہ منتخب ہوئے۔   انہوں نے 16,525 ووٹ حاصل کیے اور آزاد امیدوار اخونزادہ عبید اللہ شریف کو شکست دی۔  وہ 18ویں ترمیم کے رکن تھے۔ 
منیر خان اورکزئی نے 11 فروری 2013 کو جے یو آئی ف میں شمولیت اختیار کی۔ وہ 2013 کے پاکستانی عام انتخابات میں حلقہ NA-38 (Tribal Area-III) سے قومی اسمبلی کی نشست کے لیے جمعیت علمائے اسلام (ف) کے امیدوار تھے۔   تاہم جمعیت علمائے اسلام (ف)  کے انتخابی اجلاس پر حملہ کیا گیا جس میں کم از کم 19 افراد ہلاک ہوئے۔ اورکزئی اس حملے کا واضح ہدف تھا ۔ اس حملے کی ذمہ داری تحریک طالبان پاکستان نے قبول کی تھی،  جس کی وجہ سے اس حلقے میں انتخابات ملتوی کر دیے گئے تھے۔   وہ 2018 کے پاکستانی عام انتخابات میں حلقہ NA-45 (Tribal Area-VI) سے متحدہ مجلس عمل  کے امیدوار کے طور پر دوبارہ قومی اسمبلی کے لیے منتخب ہوئے۔  انہوں نے 16,353 ووٹ حاصل کیے اور پاکستان تحریک انصاف کے امیدوار سید جمال کو شکست دی۔

موت 
اورکزئی  کا انتقال 2 جون 2020 کو، COVID-19 کے بعد دل کا دورہ پڑنے سے ہوا۔  انہیں مندوری میں ان کے آبائی قبرستان میں سپرد خاک کیا گیا۔

حوالہ جات 

پنجاب، پاکستان میں کورونا وائرس کی وبا سے اموات
سال پیدائش غیر موجود
پاکستانی ارکان قومی اسمبلی 2018ء تا 2023ء
2020ء کی وفیات
ضلع کرم ایجنسی کی شخصیات
پاکستانی ارکان قومی اسمبلی 2008ء تا 2013ء
پاکستانی ارکان قومی اسمبلی 2002ء تا 2007ء